Debra Vingere
Debra Vingere (angļu: Debra Winger; dzimusi Mērija Debra Vingere (Mary Debra Winger) 1955. gada 16. maijā Klīvlendhaitsā, Ohaio) ir ebreju izcelsmes ASV aktrise. Vairākus gadus pavadījusi Izraēlā, dienējusi Izraēlas bruņotajos spēkos. Pēc atgriešanās ASV cieta autokatastrofā. Daļēji paralizēta un aklumā pavadīja desmit mēnešus, kuru laikā nolēma, ja izveseļosies, doties uz Kaliforniju, lai kļūtu par aktrisi.